**ROMÂNIA**

**JUDEŢUL CLUJ**

**CONSILIUL LOCAL AL MUNICIPIULUI DEJ**

**Nr. 18.273 din data de 30 septembrie 2015**

**PROCES – VERBAL**

încheiat azi, **30 septembrie 2015**, cu ocazia desfăşurării **şedinţei ordinare** a Consiliului Local al Municipiului Dej, care a fost convocată în conformitate cu prevederile ‚art. 39’, alin. (1) din Legea Nr. 215/2001, republicată, cu modificările şi completările ulterioare, conform Dispoziţiei Primarului **Nr. 954 din 23 septembrie 2015,** cu următoarea

**ORDINE DE ZI:**

 **1. Proiect de hotărâre privind aprobarea scutirii de la plata majorărilor de întârziere și penalităților aferente obligațiilor bugetare constând în impozite și taxe locale,redevențe, chirii și alte venituri datorate bugetului local de către persoane fizice, persoane fizice autorizate, întreprinderile individuale și asociațiile familiale de pe raza administrativ-teritorială a Municipiului Dej.**

 **2. Proiect de hotărâre privind aprobarea scutirii de la plata majorărilor de întârziere și penalităților aferente impozitelor și taxelor locale, redevențelor, chiriilor și altor obligații datorate bugetului local de către persoane juridice fără scop lucrativ care au calitate de contribuabili la bugetul local al Municipiului Dej.**

 **3. Proiect de hotărâre privind aprobarea prelungirii schemei de ajutor de minimis, reprezentând scutiri de la plata majorărilor de întârziere și penalităților aferente impozitelor și taxelor locale, chiriilor,redevențelor și altor obligații la bugetul local, datorate de către societățile comerciale/cooperatiste care au calitatea de contribuabili ai bugetului local al Municipiului Dej.**

 **4. Proiect de hotărâre privind aprobarea rectificării bugetului de venituri și cheltuieli al Spitalului Municipal Dej pe anul 2015.**

 **5. Proiect de hotărâre privind aprobarea rectificării bugetului de venituri și cheltuieli al Municipiului Dej pe anul 2015.**

 **6. Proiect de hotărâre privind aprobarea prelungirii Contractului de concesiune Nr.50/21071 din 5 octombrie 2005 pentru terenul cu destinație “Extindere la parterul blocului”.**

 **7. Proiect de hotărâre pentru introducerea în Inventarul bunurilor care aparţin domeniului public al municipiului Dej a unor bunuri (conform Anexei) precum şi înscrierea provizorie în C.F. a acestora.**

 **8. Proiect de hotărâre privind atestarea apartenenței la domeniul public și acordul înscrierii în Cartea funciară a dreptului de proprietate pentru o parcela de teren în favoarea Unității Administrativ Teritorială a Municipiului Dej.**

 **9. Proiect de hotărâre privind utilizarea cu titlu gratuit, în cadrul proiectului RO-NET, a suprafeței de teren de 10 mp, situat în localitatea Pintic.**

 **10. Proiect de hotărâre privind aprobarea scutirii de la plata impozitului pe clădiri pentru S.C. STIL IMPEX S.R.L.**

 **11. Proiect de hotărâre privind aprobarea ajutorului financiar din fondul de rezervă bugetară pentru repararea daunelor produse de refularea canalizărilor din locuințele cetățenilor DABOC MIHAI și MIC ANA din Municipiul Dej.**

 **12. Proiect de hotărâre privind aprobarea ajutorului financiar din fondul de rezervă bugetară pentru repararea și înlăturarea daunelor produse la două morminte situate în Cimitirului Mare al Municipiului Dej.**

 **13. Soluționarea unor probleme ale administrației publice locale:**

 **- Inițiativa privind propunerea de completare a Hotărârii de Consiliul Local în vigoare privind buna gospodărire a Municipiului Dej.**

 **- Ofertă de servicii silvice din partea Ocolului Silvic Someș Silva.**

La şedinţă sunt **prezenţi 17 consilieri**, **domnul Primar Morar Costan, doamna secretar Pop Cristina**, şefi de servicii şi funcţionari publici din aparatul de specialitate al primarului, reprezentanţi ai unor firme, delegați ai cartierelor municipiului, cetățeni ai Municipiului Dej, reprezentanți ai mass-media locale și județene.

Lipsesc motivat: **doamna consilier Alexandru Melinda Gabriela și domnul consilier Mailat Ion Sorin.**

Şedinţa publică este condusă de **domnul consilier Mureșan Traian.**

 **Preşedintele de şedinţă domnul consilier Mureșan Traian**  deschide ședința de consiliu local supunând spre aprobare **Procesul – verbal** din ședința ordinară din data de **27 august 2015,** care este **votat cu 16 voturi “pentru’’ și ”o abținere”**, iar apoi prezintă cele 13 proiectele ale ordinii de zi, o supune spre aprobare și este votată cu unanimitate de voturi.

 Se trece la **Punctul 1.** **Proiect de hotărâre privind aprobarea scutirii de la plata majorărilor de întârziere și penalităților aferente obligațiilor bugetare constând în impozite și taxe locale,redevențe, chirii și alte venituri datorate bugetului local de către persoane fizice, persoane fizice autorizate, întreprinderile individuale și asociațiile familiale de pe raza administrativ-teritorială a Municipiului Dej.**

**Domnul Primar Morar Costan,** inițiatorul proiectului în expunerea de motive arată că în urma solicitărilor unor contribuabili de pe raza administrativ – teritorială a Municipiului Dej, care nu au reușit să achite până la data de 30 septembrie 2015, obligațiile principale, constând în impozite și taxe locale, chirii, redevențe și alte obligații datorate bugetului local în baza prevederilor art. 125, alin. 1 și 2, lit. d din Ordonanța de Urgență a Guvernului Nr. 92/2003, privind Codul de procedură fiscală, republicată, cu modificările și completările ulteriore, Hotărârea Guvernului Nr. 1.050/2004, privind aprobarea Normelor metodologice de aplicare a Ordonanței de Urgență Nr. 92/2003, se poate aproba **Procedura** privind aprobarea scutirii de la plata majorărilor de întârziere și penalităților aferente obligațiilor bugetare constând în impozite și taxe locale, redevențe, chirii și alte venituri datorate bugetului local de către persoanele fizice autorizate, întreprinderile individuale și asociațiile familiale.

 Asemănător aveți **Procedurile** pentru **aprobarea scutirii de la plata majorărilor de întârziere și penalităților aferente impozitelor și taxelor locale, redevențelor, chiriilor și altor obligații datorate bugetului local de către persoane juridice fără scop lucrativ care au calitate de contribuabili la bugetul local al Municipiului Dej** și pentru  **aprobarea prelungirii schemei de ajutor de minimis, reprezentând scutiri de la plata majorărilor de întârziere și penalităților aferente impozitelor și taxelor locale, chiriilor, redevențelor și altor obligații la bugetul local, datorate de către societățile comerciale/cooperatiste care au calitatea de contribuabili ai bugetului local al Municipiului Dej.**

 Aceste proiecte au fost trimise la Prefectura Cluj şi la Consiliul Județului Cluj în conformitate cu prevederile Ordonanţei nr.77/2014, dar mai este nevoie de avizul Consiliului Concurenței, conform legislației Uniunii Europene. Propune să fie ascultată și părerea comisiei juridice, prin **doamna consilier Muncelean Teodora.**

 **Doamna consilier Muncelean Teodora:** conform legislației naționale a Uniunii Europene, Regulamentul 1.407/2013, valabil de la data de 1 ianuarie 2014, până la data de 31 decembrie 2020 și Ordonanța de urgență a Guvernului Nr. 77/2014, procedurile naționale cer avizul prealabil al Consiliului Concurenței. Notificările Consiliului Județean și Prefecturii există, deci va fi o procedură rapidă, acest aviz obținându-se în maxim două săptămâni, fapt pentru care **propune amânarea acestor proiecte de hotărâri până la obținerea avizului pentru încadrarea în legislația corectă cerută de noile norme.**

 **Președintele de ședință, domnul consilier Mureșan Traian** supune spre aprobare amânarea, propunere votată cu unanimitate de voturi – **17 voturi ”pentru”.**

Se trece la **Punctul 4. Proiect de hotărâre privind aprobarea rectificării bugetului de venituri și cheltuieli al Spitalului Municipal Dej pe anul 2015.**

 **Domnul Primar Morar Costan:** propune spre aprobare rectificarea bugetului de venituri și cheltuieli al instituțiilor finanțate integral din venituri proprii pe anul 2015, prin majorarea acestuia atât la partea de venituri cât și la partea de cheltuieli, virarea de credite bugetare de la un capitol la alt capitol al clasificației bugetare și aprobarea listei de investiții din veniturile realizate din contractul cu Casa Județeană de Asigurări Sociale Cluj al Spitalului Municipal Dej, care are la bază încheierea unui contract cu Casa de Asigurări, cu **suma de 151 mii lei**, după cum urmează:

**TOTAL Venituri ……………………………………….… 151 mii lei**

33.10.08 Venituri din prestari servicii…………………….…. **91 mii lei**

33.10.21 Venituri din contractele incheiate cu CJAS……… **50 mii lei**

33.10.50 Alte venituri din prestari servicii……………………. **10 mii lei**

**TOTAL Cheltuieli …………………………….…… 151 mii lei**

Cod 66.10.10 Cheltuieli de personal……….……..… **-150 mii lei**

Cod 66,10,20 Bunuri și servicii ……………………… **201 mii lei**

Cod 66,10,71 Active fixe ……………………………. **100 mii lei**

 și aprobarea de **vărsăminte din Secțiunea de Funcționare în Secțiunea de Dezvoltare a sumei de 100 mii lei.**

Pentru nelămuriri este prezentă **doamna director economic Dălălău Roxana.**

 Se trece la consultarea **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil, Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

 Nefiind luări de cuvânt, proiectul **este votat** cu **17 voturi ”pentru”.**

 **Punctul 5: Proiect de hotărâre privind aprobarea rectificării bugetului de venituri și cheltuieli al Municipiului Dej pe anul 2015.**

**Domnul Primar Morar Costan,** inițiatorul proiectului în expunerea de motive arată că supune spre aprobare Consiliului Municipal Dej, rectificarea bugetului de venituri și cheltuieli în următoarea structură:

1. La **partea de venituri** astfel:

mii lei

|  |  |  |  |
| --- | --- | --- | --- |
| Cod indicator | Buget inițial/an | Influență  | Buget Final / an |
| **TOTAL VENITURI** **din care:** | **113.916,79** | **505** | **114.421,79** |
| 42.02.65 | 420,02 | 505 | 925,02 |

1. La **partea de cheltuieli** astfel**:**

mii lei

|  |  |  |  |
| --- | --- | --- | --- |
| Cod indicator | Buget inițial/an | Influență  | Buget Final / an |
| **TOTAL CHELTUIELI** **din care:** | **114.992,19** | **505** | **115.497,19** |
| Cap.84.02.71 | 3.119,00 | 505 | 3.624,00 |

Supune spre aprobare virarea de credite bugetare de la un capitol la alt capitol al clasificației bugetare după cum urmează: ca urmare a semnării Actului adițional Nr. 1 din data de 11 septembrie 2015, la Contractul de finanțare Nr. 11.5333 din data de 30 iunie 2015, al Ministerul dezvoltării Regionale și Administrației Publice, acesta alocă autorității publice locale, suplimentar pentru anul 2015, **suma de 505 mii lei** pentru **realizarea Obiectivului de investiții ”Modernizare străzi în Municipiul Dej”.**

**Valoarea totală** a contractului este de **2.229.589,87 lei** – eșalonată, după cum urmează – credite bugetare pentru anul 2015 – **924.935,87 lei** din **suma de 420.020,87 lei – propunem suplimentarea acestuia cu suma diferență de 504.915 lei;**

La partea de **Venituri Secțiunea de dezvoltare:**

42.02.65 – Finanțarea programului național de dezvoltare locală – **suma de 505 mii lei;**

La partea de **Cheltuieli Secțiunea de Dezvoltare**: 84.71. – Active fixe – construcții – cu **suma de 505 mii lei;**

**Total influențe negative – 1.500 mii lei**; diminuarea creditelor bugetare provine de la Cap. 84.56. Proiecte cu finanțare din fonduri externe nerambursabile postaderare poz. A 5 Lucrarea Modernizare străzi în Municipiul Dej – Fonduri europene;

**Total influențe pozitive – 1.500 mii lei**; suplimentarea creditelor bugetare la Cap. 51.20 Cheltuieli materiale cu suma de 300 mii lei, necesară pentru plata cheltuielilor cu utilitățile, obiecte de inventar, reparații, cheltuieli judecătorești, alte bunuri și servicii.

Se suplimentează creditele bugetare la Cap. 65.20 Cheltuieli materiale – cu **suma de 183 mii lei**, pentru: Școala Gimnazială Nr. 1 – **suma de 40 mii lei,** cheltuieli cu utilitățile, reprații curente, alte bunuri și servicii;

Grădinița cu Program Prelungit ”Lumea piticilor” – **suma de 43 mii lei** – reprații curente;

Școala Gimnazială ”Avram Iancu” – **suma de 25 mii lei**; cheltuieli cu utilitățile, reprații curente, alte bunuri și servicii;

Colegiul Național ”Andrei Mureșanu” – **suma de 75 mii lei;** reprații curente.

Cap. 67 Cultură, recreeere, religie **– suma de 192 mii lei**, după cum urmează:

20. Cheltuieli Materiale – **suma de 12 mii lei** pentru Liceul Teoretic ”Alexandru Papiu Ilarian” – competiții sportive;

71. Investiții active fixe – **suma de 80 mii lei** – Amenajare locuri de joacă și **100 mii lei** – Centru Național de Informare și promovare turistică;

Cap. 68.05 Asistență socială – suma de 300 mii lei;

20. Cheltuieli materiale – **suma de 150 mii lei**, transport persoane cu handicap și însoțitori;

55. Alte transferuri interne – **suma de 150 mii lei**, drepturi de personal, ca urmare a majorării salariului minim pe economie;

70.50 Alte servicii în domeniul locuințelor – **suma de 275 mii lei**; 20. Bunuri și servicii – **suma de 175 mii lei**, înlocuire conducete vechi de apă Strada Pinticului – **suma de 115 mii lei**; achiziționarea de materiale pentru intervenții iarnă, **suma de 60 mii lei;**

71. Investiții Active fixe – Construcții – **suma de 100 mii lei** pentru racord utilități de apă, canal, extindere rețea apă – Strada Șomcutului, Dealul Viilor și Perlelor;

84.03 Străzi – **suma de 250 mii lei** din care - **suma de 200 mii lei** –necesară pentru reparații drumuri și poduri;

**suma de 50 mii lei** – drepturi de personal.

**Se suplimentează creditele bugetare la Tilul 10 Cheltuieli de personal** cu **suma totală de 150 mii lei** – Autorități publice – **suma de 40 mii lei**; Ordine publică – **suma de 6 mii lei**; Sănătate – **suma de 8 mii lei**; Cultură, recreere, religie – **suma de 80 mii lei**, Locuințe, servicii și dezvoltare publică – **suma de 16 mii lei.**

De asemenea supun spre aprobare **virarea de credite din Secțiunea de Dezvoltare pentru Secțiunea de Funcționare în sumă de 1.220 mii lei.** Pentru alte nelămuri domnul primar stă la dispoziție pentru clarificarea acestora.

Luări de cuvânt: **domnul consilier Butuza Marius Cornel:** dorește să știe despre distribuția bugetară, cei 75 mii lei, alocate către Colegiul Național ”Andrei Mureșanu”, despre ce reparații curente este vorba ?

**Domnul consilier Lazăr Nicolae:** dorește să știe dacă s-a efectuat recepția noii clădiri a Colegiului Național ”Andrei Mureșenu”, iar referitor la locurile de joacă amenajate, pentru care s-au distribuit 80 mii lei, unde se află aceste locuri de joacă pentru copii ?

**Domnul Primar Morar Costan:** Locurile de joacă se află în Parcul Mare și în fața Blocului U.M.

Referitor la distribuția bugetară către Colegiul Național ”Andrei Mureșanu”, acesta se referă la reparații curente. Anul trecut, la fel s-a procedat și la Liceul Teoretic ”Alexandru Papiu Ilarian”, unde s-au alocat 80 – 90 mii lei pentru lucrări neefectuate. La Colegiul Național ”Andrei Mureșanu”, suma este necesară pentru rezolvarea problemelor cu apele pluviale de la subsolul clădirii. Întreaga investiție a fost de 4,5 milioane euro din fonduri europene, contribuția noastră a fost de 2 la sută, iar suma de 75 mii lei este necesară pentru efectuarea unor lucrări complementare.

Lucrările au garanția de 10 – 15 ani, dar sunt lucrări carer nu au fost prevăzute în proiect. Aici nu este vorba de repararea acoperișului, care a fost reparat fără contribuții bănești din partea primăriei.

**Domnul consilier Bob Axinte**: este vorba despre o greșeală de proiectare, care dacă nu va fi remediată, școala rămâne fără căldură.

**Domnul consilier Butuza Marius Cornel:** de ce trebuie să plătească municipalitatea pentru niște lucrări efectuate greșit, dacă lucrările au garanții ?

**Domnul consilier Câmpan Vasile:** reprarăm pe banii noștri, pentru că cei care au efectuat lucrarea nu au fost supravegheați, iar țevile de oțel au fost îngropate în șapă de beton.

**Domnul consilier Varga Lorand Iuliu:** își exprimă opinia referitor la faptul că se încearcă întotdeauna să se repare ce s-a efectuat greșit, iar banii sunt investiți pentru lucrări care s-au construit deja ?

**Domnul consilier Federiga Viorel:** dorește să știe când s-a semnat recepția lucrării, dacă există o garanție de bună execuție pe durata de 1 ani sau 2 ani; acei bani sunt la dispoziția Primăriei ?

**Domnul Primar Morar Costan:** În timpul lucrărilor s-a intervenit în proiect și s-a schimbat soluția privind încălzirea centrală și alimentarea caloriferelor cu apă necesară încălzirii, acum vom interveni cu lucrări pentru captarea apelor pluviale și reprații curente în beciul clădirii. Proiectantul va fi acționat în instanță și suma va fi recuperată.

Se trece la consultarea **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; cu următorul **amendament**: **Suma alocată Colegiului Naţional ”Andrei Mureşanu” pentru reparaţii curente cuprinsă la Capitolul 65 Învăţământ Titlul 20 Bunuri şi Servicii va fi recuperată prin Hotărâre judecătorească pe baza expertizei de specialitate de la persoanele juridice vinovate;**  Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

 Nemaifiind alte luări de cuvânt, proiectul **este votat cu** **16 voturi ”pentru”** și **o ”abținere”.**

 Se trece la **Punctul 6. Proiect de hotărâre privind aprobarea prelungirii Contractului de concesiune Nr.50/21071 din 5 octombrie 2005 pentru terenul cu destinație “Extindere la parterul blocului”.**

 **Domnul Primar Morar Costan:** supune spre aprobare solicitarea depusă de doamna Mureșan Adriana Sofia, cu domiciliul în Municipiul Dej, Strada Crângului Nr. 14, Bloc M 5, Apart. 10, beneficiara Contractului de concesiune Nr. 50/21.071 din 5 octombrie 2005, pentru terenul pe care este edificată Extinderea la parterul blocului, pentru prelungirea contractului. Pe teren este edificat un Spațiu comercial, situat în Municipiul Dej, Strada Ion C. Brătianu Nr. 1, Bloc E 2, Apart. 12, cu o suprafață de 48 m.p., cu redevența de 1.401 lei/an, pentru care propunem o prelungire a contractului pentru o perioadă de 5 ani.

Se trece la consultarea **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

 Nefiind luări de cuvânt, proiectul **este votat** cu **17 voturi ”pentru”.**  **Punctul 7. Proiect de hotărâre pentru introducerea în Inventarul bunurilor care aparţin domeniului public al municipiului Dej a unor bunuri (conform Anexei) precum şi înscrierea provizorie în C.F. a acestora.**

**Domnul Primar Morar Costan:** propune introducerea în Inventarul bunurilor care aparțin domeniului Public al Municipiului Dej, a terenului în suprafață de 3.152 m.p., situat în Pintic, cu o valoarea de inventar de 14.184 lei, a Străzii Valea Chijdului, cu o suprafață totală de 17.396 m.p. și o valoare de inventar de 156.564 lei și înscrierea provizorie în C.F. a acestora.

**Președintele de ședință,** cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind alte intervenții, proiectul aprobat cu **17 voturi ”pentru”**.

Se trece la **Punctul 8.** **Proiect de hotărâre privind atestarea apartenenței la domeniul public și acordul înscrierii în Cartea funciară a dreptului de proprietate pentru o parcela de teren în favoarea Unității Administrativ Teritorială a Municipiului Dej.**

**Domnul Primar Morar Costan:** propune spre aprobare atestarea apartenenței la domeniul public și acordul înscrierii în Cartea Funciară a dreptului de proprietate pentru unele parcele de teren în favoarea Unității Administrativ Teritoriale al Municipiului Dej, pentru parcela de teren situat în Pintic, în suprafață de 3.152 m.p.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Proiectul este votat cu **17 voturi ”pentru”**.

 **Punctul 9. Proiect de hotărâre privind utilizarea cu titlu gratuit, în cadrul proiectului RO-NET, a suprafeței de teren de 10 mp, situat în localitatea Pintic.**

**Domnul Primar Morar Costan:** având în vedere solicitareaTelekom România Communication S.A. pentru Ministerul pentru Societatea Informațională, privind exercitarea dreptului de acces pe proprietatea publică pe terenul aparținând Primăriei Municipiului Dej, în vederea realizării proiectului Ro – Net. Furnizorii de rețele publice de comunicații electronice autorizați au dreptul de acces pe proprietăți publice și private în condițiile Legii Nr. 154/2012. Este vorba despre suprafața de teren de 10 m.p., situat ăn Pintic, din domeniul public al Primăriei, respectiv drumul de acces, traseul, fibra optică și alimentarea cu energie electrică, rețele, canalizații, incluzând și elementele de susținere a acestora, respectiv stâlpi, piloni, turnuri, destinat construirii și funcționării unui punct local de distribuție pentru sistemul broadband.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind discuții, proiectul este votat cu **17 voturi ”pentru”**.

**Punctul 10. A fost retras de pe ordinea de zi,** fiind votată retragerea cu **17 voturi ”pentru”.**

Se trece la **Punctul 11. Proiect de hotărâre privind aprobarea ajutorului financiar din fondul de rezervă bugetară pentru repararea daunelor produse de refularea canalizărilor din locuințele cetățenilor DABOC MIHAI și MIC ANA din Municipiul Dej.**

**Domnul Primar Morar Costan:** supune spre aprobare acordarea ajutorului financiar din fondul de rezervă bugetară pentru repararea daunelor produse de refularea canalizărilor în locuințele cetățenilor Daboc Mihai, domiciliat în Municipiul Dej, Strada Bogdan Petriceicu Hașdeu Nr. 18 și Mic Ana, aceste daune producându-se în urma furtunilor din data de 4 – 5 septembrie 2015. Propunem pentru familia Daboc Mihai – se propune suplimentarea sumei de 2.355 , pentru care există jusficări ale acestor pagube suplimentare, iar pentru familia Mic Ana – 1.000 lei.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Proiectul este votat cu **17 voturi ”pentru”.**

 **Punctul 12. Proiect de hotărâre privind aprobarea ajutorului financiar din fondul de rezervă bugetară pentru repararea și înlăturarea daunelor produse la două morminte situate în Cimitirului Mare al Municipiului Dej.**

**Domnul Primar Morar Costan:** propune spre aprobare acordarea ajutorului financiar din fondul de rezervă bugetară pentru acoperirea cheltuielilor de reparații a două morminte funerare din Cimitirul Mare al Municipiului Dej, aparținând doamnei Cârlogea Susana și doamna Bujor Carmen, monumente distruse de căderea unor copaci datorită unor fenomene meteorologice extreme. Paguba doamnei Cârlogea Susana se ridică la suma de 2.279,12 lei, iar a doamnei Bujor Carmen, suma de 815 lei. Aceste precizări sunt cuprinse în Procesul verbal de constatare al Serviciului Activități autofinanțate, Nr. 31 din 3 aprilie 2015.

Luări de cuvânt: **domnul consilier Lazăr Niculae:** în Procesul – verbal de constatare a pagubelor, pentru doamna Cârlogea Susana se precizează fisurarea crucii de granit; dar din câte știm, fiecare angajat al serviciului Cimitire are scris în Fișa postului ce responsabilități și ce îndatoriri are; nu mi se pare corect să se plătească aceste pagube din bugetul local.

**Domnul consilier Butuza Marius Cornel:** Cimitirele aparțin de entitățile Autofinanțate, primăria are obligația prestării de servicii de cea mai bună calitate, iar pagubele să fie plătite din banii încasați de către acest serviciu.

**Domnul consilier Federiga Viorel** sesizează că s-au alocat mai mulți bani doamnei Cârlogea Susana față de suma solicitată în Procesul verbal de constatare.

**Domnul Primar Morar Costan:** întrucât fenomele extreme produse de calamitățile naturale nu pot fi prevăzute, s-a convenit la suma de 2.200 lei pentru toate lucrările ce urmează a fi făcute, doamnei Cârlogea Susana.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind alte discuții, proiectul este votat cu **13 voturi ”pentru”** și **4 ”abțineri”.**

Se trece la **Punctul 13. Soluționarea unor probleme ale administrației publice locale.**

**Președintele de ședință, domnul consilier Mureșan Traian,** anunță subiectele propuse pentru discuții:

Înainte de a începe discuțiile, supune atenției Cererea formulată de **doamna Liță Florentina,** domiciliată în Dej Triaj, care solicită o garsonieră liberă, neocupată din același bloc, la etajul I, Apart. 7, întrucât în garsoniera în care locuiește actualmente, conviețuiesc împreună trei familii.

**Domnul Primar Morar Costan:** Au mai rămas multe cereri pentru locuințe sociale, dar este nevoie de avizul Comisiei care se ocupă de întocmirea punctajelor și de avizul consilierilor locali, după terminarea procedurilor.

**Președintele de ședință, domnul consilier Mureșan Traian,** prezintă următoarele subiecte:

**- Inițiativa privind propunerea de completare a Hotărârii de Consiliul Local în vigoare privind buna gospodărire a Municipiului Dej.**

 **- Ofertă de servicii silvice din partea Ocolului Silvic Someș Silva.**

 **Domnul Primar Morar Costan:** referitor la oferta de servicii a Ocolului Silvic privat, pentru cele 400 ha de pădure pe care o deține primăria, ofertele se pot analiza și se va întocmi un Protocol cu aceștia după expirarea Contractului actual.

 Referitor la Petiția domnului Neamțu Sergiu, adresată Primăriei și Consiliului Local, privind îmbunătățirea întreținerii curățeniei orașului, precum bine se știe, există Hotărâri de Consiliu din anii 2007, 2008, 2009, care au o bază inițială care se poate modifica și îmbunătăți. Este o acțiune civică lăudabilă, dar este vorba despre responsabilizarea cetățenilor și nu este ușor de pus în practică. Serviciul de Ordine publică a dat 450 de amenzi pentru romii care fac mizerie în oraș, dar este vorba și despre spiritul civic – se poate suna la Primărie pentru toate reclamațiile sesizate de locuitori și acestea vor fi soluționate.

 **Domnul consilier Câmpan Vasile:** am studiat toate Hotărârile Consiliului Local, din anul 2007 cu Nr. 7, din anul 2008 – cu Nr. 34 și din anul 2009 – cu Nr. 75. Putem să le îmbunătățim, dar toate articolele nu sunt respectate. Spre exemplu pentru semințele aruncate neglijent se prevăd amenzi între 500 și 1.000 lei, câte astfel de amenzi s-au încasat ?

 **Domnul consilier Varga Lorand Iuliu:** cadrul legislativ există deci se pot îmbunătăți articolele hotărârilor. Numai în Parcul Mare, am poze cu locuitorii orașului care nu respectă regulile; un caz deosebit a fost acela când s-au furat florile din parc prospăt plantate. Soluția este intervenția cu amenzi stricte și dure.

 **Domnul consilier Federiga Viorel:** problema este mai gravă, iar noi trebuie să conștientizăm la nivel de comunitate, pentru este o problemă de conștiință și educație.

 **Domnul consilier Lazăr Nicolae:** ridică problema circulației pe Strada 1 Mai Nr. 182/C unde nu se mai poate circula pe timp de ploaie, din cauza bălților și apei rezultată în urma ploilor. Nu se poate interveni cu câteva bascule de pământ sau pietre pentru remedierea situației ?

 **Domnul consilier Butuza Marius Cornel**: dorește să știe când se va asfalta trotuarul din Piața Lupeni și Strada Aurel Vlaicu unde s-au realizat lucări de cablaje subterane.

 **Domnul Primar Morar Costan:** în luna iunie au început lucrările ce parțin de cablajele subterane, de la Biserica Reformată, Străzile Aurel Vlaicu, Mioriței, Mihai Eminescu, Gutinului, dar au trebuit corelate lucrările de canalizare cu cele de rețele, într-o lună de zile vor fi finalizate și lucrările de reparație a străzilor.

 **Domnul consilier Varga Lorand Iuliu:** dorește să știe dacă în proiectul de asfaltare este cuprinsă și Strada Crișan. A doua problemă se referă la rezolvarea fluidizării circulației pe Strada George Coșbuc, lângă Hotel Someș și Strada Dobrogranu Gherea, unde stau parcate mașini și acestea îngreunează circulația. Fie să se interzică parcarea mașinilor, fie să fie Sens unic. Semaforul de la Policlinică, după amiezile să fie programate pe intermitent.

 **Domnul Primar Morar Costan:** răpunde: refacerea Străzii Crișan depinde de infrastructura subterană, dar după terminarea lucrărilor de cablaj subteran se va remedia situația. Referitor la semafoare se vor lua măsurile propuse.

 **Președintele de ședință, domnul consilier Mureșan Traian:** ridică problema semnului de circulație Stop de la O.M.V., care ar putea fi înlocuit cu semnul de circulație – Cedează trecerea.

 **Domnul Primar Morar Costan:** se va găsi o soluție legală, eventual se va construi un Sens giratoriu, dar aceste lucruri se vor discuta în ședința de lucru a Comisiei de sistematizare a circulației, inclusiv propunerea de a se reveni la trecerea de nivel cale ferată industrială.

**Președintele de ședință, domnul consilier Mureșan Traian:** cere acordul prin vot, ca în cadrul ședinței să ia cuvântul **domnul Trancă Calisteniu**, referitor la cererea doamnei Liță Florentina, propunere aprobată în unanimitate.

**Domnul Trancă:** ridică următoarele probleme: Prin Hotărârea de consiliu din anul 2012, s-a acordat locuință în Dej Triaj unei doamne, care a decedat între timp. Întreabă de ce nu se poate acorda această garsonieră doamnei Liță Florentina ?

În Dej Triaj, Blocul Nr. 2, beciul este inundat, de ce nu se găsește o soluție pentru remedierea situației ?

Zona nu este iluminată, nu se poate circula în zonă după lăsarea întunericului.

**Domnul Primar Morar Costan:** propune să se coopeteze consilieri în comisia pentru reaprtizarea locuințelor sociale. În zonă s-a conceput un sistem de canalizare, dar stația de pomare nu mai funcționează. Ar dori să vădă și contribuțiii ale celor care locuiesc în zonă, să vină cu propuneri sau să pună efectiv mâna, pentru că este foarte ușor să vii și să ridici numai pretenții. Se vor încerca cele mai bune soluții pentru remedierea problelor ridicate.

 Nemaifiind alte probleme, **președintele de ședință, domnul consilier Mureșan Traian** declară închisă ședința ordinară a consiliului local.

 **Președinte de ședință, Secretar,**

 **Mureșan Traian Jr. Pop Cristina**